

**Navodila za vlomilce v GimLit fortress**

Seznam priloženih rekvizitov, ki so dostopni na začetku vdiranja:

* 1 diapozitiv
* 2 objektni stekli
* kapalka
* posoda z vodo
* ravnilo
* zvitek WC papirja

Seznam priloženih rekvizitov, ki se nahajajo v pomožnem prostoru, v katerega pridete po pravilnem vnosu kode v številčnico:

* 6 neodimskih magnetov
* AA baterija

Dragi princ!

Tvojo drago princeso smo zaprli v trdnjavo po imenu GimLit fortress. Z malo iznajdljivosti, znanja fizike, ki si ga dobil v šoli in s kančkom sreče, lahko rešiš princeso pred hudobnim zmajem.

Nekaj koristnih napotkov:

* Izmed 9 diapozitivov izbereš enega. Izbran diapozitiv vsebuje nekaj koristnih podatkov. V tipkovnico, na stranski ploskvi sefa, vpišeš najprej ID, nato pa še 4 mestni PIN. Prižgana zelena luč ti sporoča, da lahko odpreš mala lesena vratca in vstopiš v pomožni prostor trdnjave,.
* S pripomočki, ki jih najdeš v pomožnem prostoru, sestaviš vlakec, ki ti omogoča potovanje skozi predor v osrčje trdnjave.
* Ravnilo praviloma uporabljamo za merjenje. V tem primeru ga uporabi kot vzvod za vklop stikala, ki odpre glavna vrata trdnjave, skozi katera rešiš princeso.

Dragi princ, princesa te nestrpno pričakuje. Pohiti, ker zmaj danes še ni nič jedel…